Kaido Parv
OÜ Kakkoveski
kaido@tartugraanul.ee	

26.06.2024 nr 5-3/24/2910-1	

Teade kinnisasja omandamise menetlusest ja pakkumus

Austatud maaomanik

Pöördume Teie poole sest Teile kuuluvad Võru maakonnas Rõuge vallas alljärgnevad kinnisasjad:

1)	Tagametsa (kinnistusregistri registriosa nr 1797841, katastritunnus 69701:002:0082, pindala 69 569 m², sihtotstarve maatulundusmaa) Nursi külas;
2)	Laane (kinnistusregistri registriosa nr 24806450, katastritunnus 69701:002:0079, pindala 124 863 m², sihtotstarve maatulundusmaa) Kaku külas

Teatame, et Riigi Kaitseinvesteeringute Keskus algatab kinnisasja avalikes huvides omandamise seaduse (edaspidi KAHOS) § 4 lõike 1 punkti 19 alusel Tagametsa ja Laane kinnisasjade avalikes huvides omandamise menetluse. Omandamise esemed on Tagametsa ja Laane kinnisasjad tervikuna ning omandamise riigikaitseline vajadus tuleneb asjaolust, et kinnisasjad asuvad Kaitseväe Nursipalu harjutusväljal, selle laiendatud piirides. Nursipalu harjutusväli on asutatud Vabariigi Valitsuse 14.02.2008 korraldusega nr 79 „Kaitseväe Nursipalu harjutusvälja asutamine ja riigivara tasuta üleandmine“ (www.riigiteataja.ee/akt/12928067) ja laiendamine on otsustatud Vabariigi Valitsuse 20.10.2023 korraldusega nr 266 „Kaitseväe Nursipalu harjutusvälja laiendamine planeerimisseadust kohaldamata, keskkonnamõju hindamata jätmine ja Natura asjakohase hindamise algatamine“ (www.riigiteataja.ee/akt/321102023003). Kinnisasjad omandab Eesti Vabariik (Kaitseministeeriumi valitsemisele).

Tagametsa kinnisasjal kasvav mets on takseeritud 17.09.2023 ning takseerandmetele tuginedes on 10.11.2023 seisuga kinnisasja metsamaa harilikuks väärtuseks hinnatud 101 960 eurot.

Laane kinnisasjal kasvav mets on takseeritud 17.09.2023 ning takseerandmetele tuginedes on 10.11.2023 seisuga kinnisasja metsamaa harilikuks väärtuseks hinnatud 109 190 eurot.

Metsamaa väärtused on määratud Vabariigi Valitsuse 09.03.2023 määrusega nr 22 jõustunud „Kinnisasja erakorralise hindamise kord“ alusel ning kehtivad juhul, kui pärast takseerandmete kogumist ei ole kinnisasjadel tehtud raietöid. Vastavalt KAHOS § 11 lõikele 6 on väärtused määratud kümne euro täpsusega.

Tulenevalt eeltoodust, teeme Teile KAHOS § 26 lõike 2 alusel pakkumuse müüa:

1)	Tagametsa kinnisasi hinnaga hinnaga 101 960 eurot, millele lisandub KAHOS § 15 alusel täiendav hüvitis 20% ehk 20 392 eurot;
2)	Laane kinnisasi hinnaga 109 190 eurot, millele lisandub KAHOS § 15 alusel täiendav hüvitis 20% ehk 21 838 eurot;
3)	KAHOS § 17 alusel täiendav hüvitis menetluses osalemisega kaasnevate asjaajamise kulude eest 179 eurot. 

Palume Teie vastust 29.07.2024 käesoleva teate ja pakkumuse kohta. Ühtlasi palume Teilt nimetatud tähtajaks informatsiooni Tagametsa ja Laane kinnisasjadega seotud võimalikest kolmandate isikute õigustest, mida ei ole kantud kinnistusraamatusse.

Lugupidamisega

(allkirjastatud digitaalselt)

Magnus-Valdemar Saar
peadirektor

Kaupo Kaasik
504 0643 kaupo.kaasik@rkik.ee

Evelin Paju
5342 6513 evelin.paju@rkik.ee